มือมืดยิงรถ ผช.ผู้พิพากษา
ขณะแล่นบนถนน เจ้าตัวงงโร่แจ้งตร.,ผู้ช่วยผู้พิพากษาศาลฎีกาถูกคนร้ายยิงรถอย่างอุกอาจระหว่างทางขับกลับบ้าน เหตุเกิดถนนงามวงศ์วาน หน้า ม.เกษตรศาสตร์ตอนกลางวันแสกๆ กระสุนทะลวงกระจกรถแตกเป็นรูโหว่ เจ้าตัวปลอดภัย เข้าแจ้งความที่ สน.บางเขน ดำเนินคดีข้อหาพยายามฆ่า ตำรวจเร่งหาเบาะแสควานหามือมืด โดยยังระบุไม่ได้ว่าต้นเหตุเกิดจากขับรถปาดหน้ากัน หรือประสงค์ต่อชีวิต,มือมืดยิงปืนใส่รถผู้ช่วยผู้พิพากษาศาลฎีกา เปิดเผยขึ้นเมื่อเวลา 14.00 น. วันที่ 17 เม.ย. นายอรุณรัตน์ ศรีพิเชียร อายุ 52 ปี ผู้ช่วยผู้พิพากษาศาลฎีกา เดินทางไปที่ สน.บางเขน เข้าแจ้งความต่อ พ.ต.ท.ปรีชา เอี่ยมพ่อค้า พนักงานสอบสวนผู้ชำนาญการพิเศษ สน.บางเขน ว่าถูกคนร้ายใช้อาวุธปืนยิงใส่รถได้รับความเสียหาย เหตุเกิดบนถนนงามวงศ์วาน ฝั่งมุ่งหน้าถนนพหลโยธิน บริเวณประตู 3 มหาวิทยาลัย เกษตรศาสตร์ แขวงและเขตบางเขน กทม.,จากการสอบสวนนายอรุณให้การว่า ก่อนเกิดเหตุขับรถโตโยต้า รุ่นวิช สีดำ หมายเลขทะเบียน กง 4923 สุราษฎร์ธานี จากศาลฎีกา ถนนแจ้งวัฒนะ ขึ้นทางด่วนมาลงถนนงามวงศ์วาน มุ่งหน้าถนนเกษตรนวมินทร์ เพื่อกลับบ้านย่านซอยนาคนิวาส ระหว่างขับรถลงสะพานยกระดับข้ามถนนวิภาวดีรังสิต มาถึงหน้าประตู 3 มหาวิทยาลัยเกษตรศาสตร์ ได้ยินเสียงปืนดังขึ้นบริเวณท้ายรถ 1 นัด มีกระสุนปืนเข้ามาทางกระจกด้านหลังรถ ก่อนทะลุไปโดนกระจกประตูหลังด้านขวาแตกเป็นรู หลังเกิดเหตุก็รีบขับรถเข้ามาแจ้งความที่ สน.,ต่อมา พล.ต.ต.ก่อเกียรติ วงษ์สุเมธ ผบก.น. 2 พ.ต.อ.ณัฐณวิทย์ สิทธาภิรมย์ ผกก.สน.บางเขน พ.ต.อ.สำเริง อำพรรณทอง พนักงานสอบสวนผู้ทรงคุณวุฒิ สน.บางเขน พร้อมด้วยเจ้าหน้าที่กองพิสูจน์หลักฐานกลาง (พฐ.) ตรวจสอบวิถีกระสุนที่รถโตโยต้าวิชไว้เป็นหลักฐาน พบกระจกด้านหลังแตก และกระจกประตูขวาแตกเป็นรูกว้าง 5 นิ้ว กันชนท้ายรถพบร่องรอยการเฉี่ยวชน มีสีส้มติดอยู่ จากนั้นไปตรวจสอบเก็บหลักฐานบริเวณที่เกิดเหตุอย่างละเอียด,ด้าน พ.ต.อ.ณัฐณวิทย์ สิทธาภิรมย์ ผกก.สน.บางเขน กล่าวว่า ผู้เสียหายแจ้งความดำเนินคดีผู้ที่ก่อเหตุ ข้อหาพยายามฆ่า ขณะนี้เร่งรัดให้ชุดสืบสวนตรวจสอบกล้องวงจรปิดตลอดเส้นทาง และให้เจ้าหน้าที่ พฐ. ตรวจสอบรายละเอียดของรถและที่เกิดเหตุ เพื่อรวบรวมข้อมูลติดตาม คนร้ายตัวมาดำเนินคดี ด้านคดีเท่าที่สอบถามท่านผู้ช่วยผู้พิพากษา ให้รายละเอียดว่า ไม่เคยมีเรื่องกับใครมาก่อน ขณะนี้ยังระบุไม่ได้ว่า สาเหตุเกิดจากการขับรถปาดหน้ากัน หรือคนร้าย ประสงค์ต่อชีวิต
ผู้ช่วยผู้พิพากษาศาลฎีกาถูกคนร้ายยิงรถอย่างอุกอาจระหว่างทางขับกลับบ้าน เหตุเกิดถนนงามวงศ์วาน หน้า ม.เกษตรศาสตร์ตอนกลางวันแสกๆ กระสุนทะลวงกระจกรถแตกเป็นรูโหว่ เจ้าตัวปลอดภัย เข้าแจ้งความที่ สน.บางเขน ดำเนินคดี
ข่าวหน้า1,ยิงปืนใส่รถ,ผู้ช่วยผู้พิพากษาศาลฎีกา,สน.บางเขน,อรุณรัตน์ ศรีพิเชียร,ถนนงามวงศ์วาน,ข้อหาพยายามฆ่า